Oznámenie Komisie Rade a Európskemu Parlamentu - Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2004 /* KOM/2006/0387 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.7.2006 KOM(2006) 387 v konečnom znení OZNÁMENIE KOMISIE RADE A EURÓPSKEMU PARLAMENTU Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2004 OZNÁMENIE KOMISIE RADE A EURÓPSKEMU PARLAMENTU Správy členských štátov o správaniach, ktorými sa vážne porušili pravidlá spoločnej politiky rybného hospodárstva v roku 2004 1. ÚVOD S cieľom zvýšiť úroveň transparentnosti spôsobu, akým členské štáty plnia svoje záväzky súvisiace s presadzovaním pravidiel Spoločenstva, nariadením Rady (ES) č. 1447/1999[1] sa ustanovila pre členské štáty povinnosť podávať Komisii každoročne správu o tom, koľko „vážnych“ porušení sa zistilo a o uložených sankciách. Na tento účel sa uvedeným nariadením vytvoril zoznam 19 typov porušení pravidiel Spoločenstva, ktoré sa považujú za mimoriadne vážne. Členské štáty sú povinné prijať vhodné opatrenia voči fyzickej alebo právnickej osobe, ktorá porušuje pravidlá spoločnej politiky rybného hospodárstva[2].Uvedené správania sú spojené s najdôležitejšími záväzkami, ktoré vyplývajú z pravidiel Spoločenstva o ochrane zásob, monitorovaní a predaji produktov rybného hospodárstva. Postup podávania požadovaných informácii Komisii sa uvádza v nariadení Komisie (ES) č. 2740/1999[3]. Údaje zasielané elektronickou cestou by mali umožniť porovnanie medzi členskými štátmi, pokiaľ ide o efektívnosť ich systému uplatňovania. Konečným cieľom zákonodarcu je postupne dosiahnuť spravodlivé konkurenčné podmienky medzi rybármi, ktorí budú mať zasa na druhej strane väčšiu dôveru ku kontrolným orgánom v celom Európskom spoločenstve, a dodržiavať pravidlá Spoločenstva o ochrane zdrojov rybného hospodárstva. Uvedené oznámenie sa týka prípadov správania, ktorými sa vážne porušili pravidlá spoločnej politiky rybného hospodárstva a v súvislosti s ktorými bolo začaté konanie v roku 2004. Toto je piate oznámenie v tejto veci. Komisia predložila najdôležitejšie údaje za rok 2000 vo svojom oznámení z 12. novembra 2001[4], za rok 2001 vo svojom oznámení z 5. decembra 2002[5], za rok 2002 vo svojom oznámení z 15. decembra 2003[6], a za rok 2003 vo svojom oznámení z 20. mája 2005[7]. 2. SPRÁVY čLENSKÝCH šTÁTOV ZA ROK 2004 Nariadením Rady č. 2740/1999 sa stanovujú podrobné pravidlá prenosu údajov o správaní, ktoré vážne porušujú pravidlá spoločnej politiky rybného hospodárstva. Údaje sa musia prenášať elektronickou cestou tak, aby útvary Komisie boli schopné vypracovať tabuľky, ktoré tvoria prílohu oznámenia. Tieto tabuľky sú navrhnuté tak, aby v nich boli uvedené najzaujímavejšie charakteristiky vyplývajúce zo správ členských štátov. Uvádzajú sa údaje poskytnuté tými členskými štátmi, ktoré mali možnosť skontrolovať údaje skôr, ako Komisia predloží oznámenie v konečnom znení. Vzhľadom na to, že výklad informácií nie je jednoduchý, pretože informácie pozostávajú z číselných súborov a niektoré údaje môžu byť do určitej miery zavádzajúce, Komisia vyzvala členské štáty, aby poskytli doplňujúce informácie, ktoré považujú za užitočné vzhľadom na objasnenie analýzy údajov.Pripomienky členských štátov sa zohľadnili a tam, kde je to vhodné, sa uvádza jednoznačný odkaz. 3. VÁžNE PORUšENIA V POROVNANÍ S POčTOM RYBÁRSKYCH LODÍ V KAžDOM čLENSKOM šTÁTE S cieľom predložiť niektoré kvantitatívne parametre sa v nasledujúcej tabuľke uvádza počet lodí uvedených v Registri rybárskych plavidiel pre každý členský štát k 1. januáru 2005 spolu s celkovým počtom vážnych porušení zistených a hlásených členskými štátmi za (výlučne) tie plavidlá, ktoré sa plavia pod ich vlajkou. Získané údaje neumožňujú rozlišovať medzi porušeniami rybárov a iných prevádzkovateľov v sektore rybného hospodárstva. Počet uvedených vážnych porušení sa preto netýka iba rybárov. Členský štát | Počet plavidiel | Vážne porušenia | Belgicko | 123 | 32 | Dánsko | 3416 | 258 | Nemecko | 2163 | 87 | Grécko | 18723 | 1487 | Estónsko | 1050 | Neuvádza sa | Španielsko | 14053 | 3813 | Francúzsko | 7884 | 492 | Írsko | 1431 | 50 | Taliansko | 14923 | 3398 | Cyprus | 897 | 5 | Lotyšsko | 942 | 175 | Litva | 303 | Na | Malta | 2133 | Neuvádza sa | Holandsko | 862 | 141 | Poľsko | 1248 | 73 | Portugalsko | 10082 | 1729 | Slovinsko | 148 | Na | Fínsko | 3394 | 5 | Švédsko | 1598 | 94 | Spojené kráľovstvo | 7034 | 76 | 4. POčET ZISTENÝCH PORUšENÍ V POROVNANÍ S POčTOM KONTROL VYKONANÝCH čLENSKÝMI šTÁTMI S cieľom porovnať údaje poskytnuté členskými štátmi by bolo vhodné posúdiť počet porušení zistených za určité obdobie s počtom kontrol vykonaných kontrolnými orgánmi za rovnaké obdobie. Nanešťastie, členské štáty neposkytli Komisii dostatočný počet údajov, ktoré by umožnili útvarom Komisie vypracovať osobitnú tabuľku. Okrem toho sa pojem „kontrola“ medzi jednotlivými štátmi môže líšiť, takže sa nedá zabezpečiť homogénnosť údajov. Niektoré členské štáty poskytli Komisii počet kontrol vykonaných v roku 2004. Významné rozdiely medzi údajmi členských štátov vzbudzujú pochybnosti o správnosti niektorých číselných údajov: napríklad pomer zistených porušení v porovnaní s počtom zaznamenaných kontrol predstavuje v prípade Poľska 2 %, v prípade Španielska 6 %, v prípade Cyprusu 12 % a v prípade Grécka 65 %. 5. PORUšENIA ZISTENÉ V RÁMCI REGIONÁLNYCH ORGANIZÁCIÍ PRE RYBOLOV Niekoľko regionálnych organizácií pre rybolov realizovalo alebo sa chystá prijať plány kontrol, ktoré predpokladajú zaznamenávanie porušení. Takéto programy existujú v rámci Organizácie pre rybné hospodárstvo v severozápadnom Atlantiku (NAFO), Organizácie pre rybné hospodárstvo v severovýchodnom Atlantiku (NEAFC) a Medzinárodnej Komisie pre ochranu atlantických tuniakov (ICCAT). Predpokladá sa, že všetky „vážne“ porušenia pravidiel spoločnej politiky rybného hospodárstva, ktorých sa dopustili plavidlá operujúce v rámci uvedených regionálnych organizácií, sa zaznamenajú medzi prípady oznamovanými Komisii na účely tohto oznámenia. V tomto bode je potrebné uviesť, že Európske spoločenstvo predkladá ročnú správu uvedeným organizáciám o porušeniach zistených a oznámených útvarom Komisie národnými kontrolnými orgánmi. Nie je však možné porovnávať údaje zaslané do regionálnych organizácií pre rybolov s údajmi uvádzanými v prílohách k oznámeniu, keďže typy porušení nie sú identické. V kontexte regionálnych organizácií pre rybolov sa zdá, že v oblasti NEAFC sa v roku 2004 nezistili žiadne zdanlivé porušenia (t. j. údajné), pokiaľ ide o plavidlá Spoločenstva. Pokiaľ ide o NAFO, 18 zdanlivých porušení plavidlami Spoločenstva oznámili iné zmluvné organizácie. Tento údaj však podlieha potvrdeniu zo strany organizácie NAFO. 6. POZNÁMKY KU SPRÁVAM PREDLOžENÝM čLENSKÝMI šTÁTMI Celkový počet prípadov hlásených členskými štátmi je 9 660 . Priestupky boli zistené pre každý typ porušenia uvedeného v zozname nariadenia Rady (ES) č. 1447/1999. Tento počet je o niečo vyšší ako v r oku 2003počet vážnych priestupkov zistených v predchádzajúcich rokoch predstavoval 7 298 v roku 2000, 8 139 v roku 2001, 6 756 v roku 2002 a 9 502 v roku 2003), ale počet členských štátov so záujmom o morské rybné hospodárstvo medzičasom vzrástol o sedem. V skutočnosti počet vážnych priestupkov zistených členskými štátmi, ktoré pristúpili počas roka 2004, predstavuje iba 2,7 % z celkového počtu (Cyprus, Estónsko, Lotyšsko a Poľsko hlásili 258 prípadov). Ako sa už uviedlo v predchádzajúcich oznámeniach, počet zistených priestupkov môže zahŕňať porušenia týkajúce sa činností vykonávaných vo vnútroštátnych vodách alebo pre rekreačné účely. Toto predstavuje prípad údajov, ktoré zaslalo Španielsko. Španielsko, Taliansko a Portugalsko zistili 79,6 % priestupkov. Tieto krajiny sú aj krajinami s najväčším počtom plavidiel. Nepovolený rybolov sa týka 22 % prípadov, zatiaľ čo skladovanie, spracovávanie, uvádzanie do predaja a preprava produktov rybného hospodárstva, ktoré nespĺňajú platné obchodné normy, je na druhom mieste (19 %). Na tretie miesto sa dostal rybolov bez platnej licencie (14 %). Tieto percentuálne údaje sú podobné údajom za rok 2003 a skutočne väčšina priestupkov zistených od roku 2000 sa týka týchto troch typov správania sa, zatiaľ čo veľmi málo prípadov (menej ako 10 %) sa týka iných typov vážnych porušení pravidiel spoločnej politiky rybného hospodárstva (CFP). Je napríklad prekvapujúce, že na neoprávnené zasahovanie do systému monitorovania plavidiel pripadlo iba 60 prípadov v roku 2004 v celom Európskom spoločenstve. Udelením pokuty sa ukončilo 82 % priestupkových konaní. V Nemecku, Estónsku, Spojenom kráľovstve, Španielsku, na Cypre, v Lotyšsku a v Poľsku sa sankcionovalo 100 % priestupkov. V Taliansku sa sankcionovalo viac ako 90 %. Vo Švédsku však bolo sankcionovaných iba 17 % priestupkov. Fínsko neoznámilo žiadne sankcie. Pri týchto údajoch je potrebné byť opatrní, keďže nie je vylúčené, že členské štáty zahrnuli konania, ktoré boli začaté počas predchádzajúcich rokov, ale sa do roku 2004 neukončili. Je možné, že sa zaznamenali iba konania začaté a ukončené v roku 2004. Ak porovnávame pokuty uložené osobám, ktoré sa dopustili rovnakého typu porušenia, existujú medzi jednotlivými členskými štátmi výrazné rozdiely. Napríklad: - za používanie alebo držanie zakázané rybárskeho výstroja na palube bola v jednom členskom štáte priemerná pokuta 108 EUR a v druhom 15 000 EUR, aj keď bol hlásený iba jeden prípad. - za neoprávnený rybolov bola priemerná pokuta v jednom členskom štáte 58 EUR, v inom vzrástla na 13 788 EUR; - za cielený rybolov druhov podliehajúcich zákazu bola priemerná pokuta v jednom členskom štáte iba 10 EUR a v inom členskom štáte 3 334 EUR; - za falšovanie údajov, ktoré sa vyžadujú v kontrolných dokladoch, bola priemerná pokuta v jednom členskom štáte 48 EUR a v inom 18 900 EUR. Tento priemer sa, samozrejme, musí taktiež porovnať s výskytom konkrétneho typu priestupku a s vážnosťou jednotlivého prípadu. Okrem toho niektoré z hlásených pokút môžu zahŕňať hodnotu skonfiškovaného tovaru, zatiaľ čo iné nie, z čoho vyplýva, že porovnávania medzi výškami pokút medzi rôznymi členskými štátmi môžu byť skreslené. V nariadení (ES) č. 1447/1999 sa neuvádza žiadne poradie 19 typov porušení, pokiaľ ide o ich závažnosť. Priemerná pokuta uložená každým členským štátom sa spravidla pohybuje od 48 EUR až do 13 099EUR a priemerná pokuta uložená v rámci EÚ v konaniach, ktoré skončili uložením pokuty v roku 2004, predstavuje 2 272 EUR. Toto číslo je nižšie ako polovica priemernej pokuty v roku 2003 (4 664 EUR). Tento zostupný trend nie je pozitívnym signálom. Údaje týkajúce sa výšky pokút uložených rybárskym priemyslom EÚ v porovnaní s hodnotou vyložených rybných produktov (pozri prílohu VIII) podporujú záver, že výšky uložených pokút od roku 2003 klesali. Pokuty uložené v obmedzenom počte prípadov (až do výšky 120 000 EUR) iba dokazujú, že členské štáty sú vo väčšine prípadov príliš zhovievavé. Pri posudzovaní výšky uložených sankcií sa musia brať do úvahy dva hlavné aspekty: po prvé, zaznamenaná suma môže alebo nemusí zahŕňať hodnotu úlovkov a/alebo výstroja skonfiškovaného ako dodatočná pokuta. Keďže hodnota úlovkov môže ľahko prekročiť hodnotu pokuty, môže to podstatne ovplyvniť priemer. Pokiaľ členské štáty neposkytnú podrobné údaje, útvary Komisie nie sú schopné zistiť, či sa hodnota úlovkov a výstroja zohľadnili. Ďalej, v prípade porušenia potrestaného pozastavením oprávnenia loviť alebo vykonávať profesionálnu činnosť neexistuje žiadna možnosť vyhodnotiť ani zaznamenať stratu alebo zisk prevádzkovateľa, ktorý bol prinútený ukončiť svoju profesionálnu činnosť. Straty by mohli byť významné, nemôžu sa však brať do úvahy. V tabuľkách sa takisto uvádza, že v 3 203 prípadoch bola nariadená konfiškácia úlovkov alebo výstroja. Zaznamenal sa významný nárast zo 444 konfiškácií v roku 2000 na 4 720 v roku 2003. V roku 2004 počet konfiškácií klesol. Grécko, Taliansko, Portugalsko a Spojené kráľovstvo sú členskými štátmi, ktoré hlásili uplatňovanie tohto opatrenia v značnom počte prípadov. Na druhej strane, Nemecko, Estónsko, Španielsko, Fínsko, Cyprus, Lotyšsko a Poľsko nehlásili žiadnu konfiškáciu úlovkov ani výstroja. Nakoniec, na základe doplňujúcich informácií niektorých členských štátov možno poznamenať: konania (tak správne, ako aj trestné), ktoré nasledujú za účelom sankcionovania priestupkov voči pravidlám spoločnej poľnohospodárskej politiky (SPP), sú spravidla zdĺhavé. Zdá sa, že lehota požadovaná v priemere na ukončenie celého konania je v priemere 8 až 12 mesiacov. Trestné konania sú spravidla tie najdlhšie (iba trestné konania uplatňuje Belgicko, Írsko, Holandsko, Švédsko, Spojené kráľovstvo a Fínsko). Hoci útvary Komisie opakovane žiadali o poskytnutie podrobných údajov, zhromaždilo sa veľmi málo údajov o druhoch najviac dotknutých vážnymi priestupkami (spravidla o takých druhoch, v prípade ktorých sa prijímajú plány obnovy alebo reštriktívne vnútroštátne opatrenia, a o takých druhoch, ktoré majú vysokú trhovú hodnotu, ako aj tých oblastiach, v ktorých boli spáchané vážne priestupky). Samozrejme sa javí, že väčšinu priestupkov členské štáty zistili v rámci svojich EEZ (Exclusive Economic Zones – výhradné ekonomické zóny), ale v súčasnosti nie je možné identifikovať presne zóny ICES (International Council for the Exploration of the Sea – Medzinárodná rada pre výskum morí). 7. ĎALšÍ VÝVOJ A ZÁVEREčNÉ POZNÁMKY Ako odpoveď na svoj záväzok zaznamenaný v predchádzajúcom oznámení Komisia viedla množstvo konzultácií s členskými štátmi s cieľom zhromaždiť stanoviská o tom, ako sa môže vylepšiť obsah oznámenia. Komisia najskôr zorganizovala stretnutie generálnych riaditeľov pre rybné hospodárstva 30. septembra 2005. Toto stretnutie umožnili účastníkom viesť otvorenú diskusiu o cieľoch oznámenia, o vážnych priestupkoch a výsledkoch, ktoré sa získali doteraz. Všeobecný pocit bol taký, že oznámenie predstavuje užitočný nástroj posudzovania uplatňovania pravidiel Spoločenstva. Zistilo sa však, že je potrebné zlepšiť jeho obsah, a to hlavne s cieľom zamedziť nesprávnemu výkladu údajov uvedených v tabuľkách. Na stretnutí sa zdôraznila dôležitosť uvádzania niektorých odkazov, a to pokiaľ ide o kontext, v rámci ktorého k porušeniu došlo, ako je veľkosť plavidla, druh rybných hospodárstiev a, vo všeobecnej rovine, o hospodárskych aspektoch. Dohodlo sa, že forma oznámenia 2004 sa nebude meniť. Ďalšia základná otázka sa týka zoznamu správaní: všeobecný pocit je taký, že jednotlivé typy nie sú dostatočne konkrétne, čím vzniká situácia, ktorá vedie k rozdielnym výkladom v jednotlivých členských štátoch. Taktiež bola preskúmaná možnosť zjednodušenia povinností podávať správy. Otázky prediskutované s generálnymi riaditeľmi boli následne preskúmané v rámci kontrolnej expertnej skupiny, ktorú Komisia zvolala 8. novembra 2005. Pri tejto príležitosti bola členským štátom poskytnutá možnosť pripomienkovať tabuľky vypracované útvarmi Komisie. So zreteľom na pripomienky členských štátov Komisia je poverená vylepšiť znenie oznámenia, ktoré považuje za vhodný nástroj na zvýšenie transparentnosti a efektívne presadzovanie. Zastáva názor členských štátov, že zoznam „vážnych priestupkov“ sa musí revidovať, a to najmä pokiaľ ide o vyhotovenie „katalógu sankcií“, ako sa uvádza v článku 25 ods. 4 nariadenia Rady č. 2371/2002. Komisia sa taktiež vynasnaží zredukovať v čo možno najväčšej možnej miere povinnosti členských štátov v otázke podávania správ. S cieľom zlepšiť obsah oznámení o vážnych porušeniach, členské štáty budú požiadané poskytnúť Komisii súbor informácií, a to o ekonomickom dosahu uložených sankcií pre každú osobu porušujúcu pravidla spoločnej politiky rybného hospodárstva, vrátane pozastavenia vykonávania profesionálnej činnosti, v porovnaní s jeho obratom. Skutočne, iba analýza týchto prvkov umožní posúdiť preventívny účinok sankcie. Členské štáty budú požiadané špecifikovať, ktoré prípady sa týkajú porušení pravidiel spoločnej politiky rybného hospodárstva alebo vnútroštátnych pravidiel, ktorých sa dopustili profesionálni alebo neprofesionálni rybári. Komisia v tomto oznámení znova zdôraznila, že výklad súbor údajov uvedených v tabuľkách je bez pripomienok zo strany členských štátov pomerne obtiažny, a dochádza k záveru, že uvedená situácia sa v porovnaní s predchádzajúcim rokom v skutočnosti nezlepšila.Hoci zo štatistických údajov vyplýva, že viac ako 10 % plavidiel bolo sankcionovaných, suma zaplatená priemyslom rybného hospodárstva ako dôsledok sankcií uložených v roku 2004 (13,8 miliónov eur)[8] sa približne rovná 2 tisícinám hodnoty úlovkov vyložených na breh v roku 2003[9]. Takáto suma zahŕňa riziko, že priemysel rybného hospodárstva môže považovať pokuty uložené za priepustky voči pravidlám spoločnej poľnohospodárskej politiky (SPP) iba za bežné prevádzkové náklady podniku a nevyvinie žiadnu reálnu iniciatívu zameranú na ich dodržiavanie.Ďalej, z analýzy údajov v prílohe IV vyplýva, že väčšina pokút uložených porušovateľom je nedostatočná na to, aby mala preventívny účinok. Komisia preto vyzýva členské štáty, aby vhodným spôsobom zmenili a doplnili svoje právne predpisy. V tomto kontexte Komisia navrhuje, aby príslušný orgán pri ukladaní pokuty bral do úvahy hodnotu úlovkov na palube.Hoci od členských štátov závisí, ktoré postupy považujú za najvhodnejšie prijať, Komisia si želá nanovo formulovať svoje stanovisko o tom, že správna sankcia, akou je pozastavenie oprávnenia loviť alebo vykonávať profesionálnu činnosť, je mimoriadne účinným nástrojom na zvyšovanie súladu s pravidlami spoločnej politiky rybného hospodárstva, čo je dané skutočnosťou, že sa dá rýchlo realizovať. Niektoré členské štáty v súčasnosti využívajú možnosť, ktorá bola predtým v ich právnych systémoch neznáma, ale je poľutovaniahodné, že väčšina členských štátov ešte stále nevyužíva tento nástroj, aspoň v prípadoch, keď porušenie pravidiel nie je také vážne, aby bola opodstatnená trestná sankcia. Zoznam tabuliek v prílohe I Počet zistených prípadov podľa typu porušenia a podľa členských štátov; II Počet zistených prípadov podľa štátnej príslušnosti strany, ktorá sa priestupku dopustila, a podľa členských štátov; III Počet prípadov, v ktorých boli pokuty uložené podľa typu priestupku a podľa členských štátov; IV Priemerná pokuta podľa typu porušenia a podľa členských štátov; V Počet zhabaní podľa typu porušenia a podľa členských štátov; VI Počet pozastavení podľa typu porušenia a podľa členských štátov; VII Suma, ktorú zaplatili priemysel rybného hospodárstva v každom členskom štáte v dôsledku vážnych porušení. VIII Suma, ktorú zaplatili priemysel rybného hospodárstva v každom členskom štáte v dôsledku vážnych porušení, a hodnota vyložených úlovkov v roku 2003 v každom členskom štáte [pic] [pic] [pic] [pic] [pic] [pic] [pic] VIII SUMA, KTORÚ ZAPLATIL PRIEMYSEL RYBNÉHO HOSPODÁRSTVA V ROKU 2004 V KAžDOM čLENSKOM šTÁTE V DÔSLEDKU VÁžNYCH PRIESTUPKOV, A HODNOTA ÚLOVKOV VYLOžENÝCH NA BREH V ROKU 2003 V KAžDOM čLENSKOM šTÁTE Členský štát | SUMA, KTORÚ ZAPLATIL PRIEMYSEL RYBNÉHO HOSPODÁRSTVA V ROKU 2004 | HODNOTA VYKLÁDOK V ROKU 2003[10] | % | BEL | 2.050 | 78.000.000 | 0,0026 | CZE | neuvádza sa | neuvádza sa | neuvádza sa | DNK | 42.910 | 390.000.000 | 0,011 | DEU | 29.603 | 81.000.000 | 0,036 | EST | 238 | neuvádza sa | neuvádza sa | GRC | 284.850 | 267.000.000 | 0,10 | ESP | 5.084.061 | 1.873.000.000 | 0,27 | FRA | 116.825 | 823.000.000 | 0,014 | IRL | 44.451 | 253.000.000 | 0,017 | ITA | 6.456.507 | 1.012.000.000 | 0,64 | CYP | 5.820 | neuvádza sa | neuvádza sa | LTU | neuvádza sa | neuvádza sa | neuvádza sa | LVA | 28.118 | neuvádza sa | neuvádza sa | LUX | neuvádza sa | neuvádza sa | neuvádza sa | HUN | neuvádza sa | neuvádza sa | neuvádza sa | MLT | neuvádza sa | neuvádza sa | neuvádza sa | NLD | 16.410 | 313.000.000 | 0,005 | AUT | neuvádza sa | neuvádza sa | neuvádza sa | POL | 39.269 | neuvádza sa | neuvádza sa | PRT | 269.176 | 205.000.000 | 0,13 | SVN | neuvádza sa | neuvádza sa | neuvádza sa | SVK | neuvádza sa | neuvádza sa | neuvádza sa | FIN | neuvádza sa | 19.000.000 | neuvádza sa | SWE | 9.652 | 95.000.000 | 0,01 | GBR | 1.349.236 | 666.000.000 | 0,20 | Spolu v miliónoch eur | 13.779.175 | 6.075.000.000 | 0,22 | [1] Ú. v. ES L 167, 2.7.1999, s. 5. [2] Článok 25 nariadenia 2371/2002 [3] Ú. v. ES L 328, 22.12.1999, s. 62. [4] KOM (2001) 650, 12.11.2001. [5] KOM (2002) 687, 5.12.2002. [6] KOM (2003) 782, 15.12.2003. [7] KOM (2005) 207, 30.5.2005. [8] Podrobné údaje sú uvedené v prílohe VII. [9] Celková hodnota úlovkov vyložených na breh v Európskej únii v roku 2003 predstavuje (6 075 miliónov eur) Eurostat, Štatistické údaje o rybnom hospodárstve 1990 - 2004, vydanie 2005). [10] Eurostat, Štatistické údaje o rybnom hospodárstve 1990 - 2004, vydanie 2005.